Diari Oficial de la Generalitat Valenciana


Sumari del DOGV 7920, del 18-11-2016 (2016/8345)

Notificació de la sentència dictada en el procediment de guarda i custòdia número 1881/2015.
--------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8345


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1881/2015. [2016/8345]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia i aliments de fill menor no matrimonial no consensuat 001881/2015, seguides a instàncies de Viviana Fidelina Gaona Domínguez contra Ionel Avram, en situació de rebel·lia, en què, en data 17 d'octubre de 2016, s'ha dictat la sentència que té la part dispositiva que és com segueix:  
  
«Dispositiva  
Estime la demanda plantejada per Viviana-Fidelina Gaona Domínguez contra Ionel Avram, declarat en rebel·lia, en què ha sigut part el ministeri fiscal, i pertoca adoptar les mesures definitives següents respecte al fill común, A.:  
1. Ambdós progenitors mantindran la pàtria potestat sobre el menor, si bé atribuïsc a la demandant l'exercici en exclusiva de la pàtria potestat i la guarda i custòdia del menor.  
2. Suspenc el dret de visites del demandat amb el menor fins que l'interessat n'inste la represa, moment en el qual s'avaluarà la conveniència de reprendre-les de manera paulatina en interés del menor.  
  
3. Ionel Avram haurà d'abonar a Viviana-Fidelina Gaona Domínguez, en concepte de contribució als aliments del menor, la quantitat de 180 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus de consum que publica l'Institut Nacional d'Estadística; a més, contribuirà a les despeses extraordinàries del menor pagant la meitat de les despeses necessàries o consensuades que s'acrediten.  
Tot això sense fer una condemna especial a les costes d'aquest procediment.  
Contra aquesta interlocutòria es pot interposar un recurs d'apel·lació que s'haurà d'interposar per escrit en el termini de 20 dies, indicant la infracció comesa al parer del recurrent, i adjuntant el resguard que acredite que s'ha efectuat el dipòsit de 50 - en el compte de dipòsits i consignacions d'aquest jutjat, obert al Banco de Santander, llevat que el recurrent tinga concedit el benefici de justícia gratuïta. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
Aquesta és la meua sentència, que pronuncie, mane i firme».  
  
I perquè valga de notificació de forma deguda al demandat, Ionel Avram, en situació de rebel·lia i parador ignorat, expedisc i firme aquest edicte.  
  
València, 18 d'octubre de 2016.- La lletrada de l'Administració de Justícia: Alicia Ordeig Rabadán.